**ELŐTERJESZTÉS**

**Szombathely Megyei Jogú Város Közgyűlésének**

**2023. november 30-i ülésére**

**Javaslat a fizetőparkolók működésének és igénybevételének rendjéről szóló 21/2012. (V.10.) számú rendelet módosítására**

A SZOVA Nonprofit Zrt., mint a szombathelyi fizetőparkolási rendszer üzemeltetője elvégezte a helyben lakók második kedvezményes bérletjegyének (szürke bérlet) bevezetésére vonatkozó felülvizsgálatot. A Szolgáltató szakmai javaslata az előterjesztés 1. számú mellékletében tekinthető meg. Ebben leírja, hogy a folyamatosan emelkedő gépjárműszám kapcsán többször merült már fel igényként ügyfeleik részéről, hogy nyíljon lehetőség lakásonként 2 db szürke bérlet kiváltására. Ezt korábban az alacsony várakozási díjak és magas kihasználtság miatt nem javasolták, viszont a 2022. évi díjváltozás miatt azt tapasztalják, hogy a kihasználtság csökkent. A fentiek alapján, mindenekelőtt a lakosok érdekeit szem előtt tartva kezdeményezzük a jelen nehéz gazdasági helyzetre való tekintettel a város polgárainak mindennapi életének megkönnyítése érdekében a 2 db szürke bérlet vásárlásának lehetőségét.

A bérlet igénybevételére fél éves, és éves bontásban lesz lehetőség, 2.500,- Ft/ fél év, 5.000,- Ft/év áron a 1. szürke bérlet díjainak megfelelően.

Javaslom egyúttal, hogy a 2. szürke bérlet vásárlásának lehetősége 2024. évre vonatkozóan kerüljön bevezetésre. Ezen időszak alatt figyelemmel követhető, hogy befolyásolja ezen rendelkezés a parkolók kihasználtságát illetve milyen hatással lesz az éves bevételek alakulására.

A jogalkotásról szóló 2010. évi CXXX. törvény 17. §-a szerint a jogszabály előkészítője előzetes hatásvizsgálat elvégzésével felméri a szabályozás várható következményeit. A törvény 18. §-a szerint a jogszabály tervezetéhez a jogszabály előkészítője indokolást csatol.

Az előzőek figyelembevételével elkészített módosító rendelet, indokolás, hatásvizsgálati lap az előterjesztés mellékleteit képezik.

Kérem a Tisztelt Közgyűlést, hogy az előterjesztést megtárgyalni, a rendelet módosítást elfogadni szíveskedjék.

**Szombathely, 2023. november „ ”**

**/: Dr. Nemény András :/**

**HATÁROZATI JAVASLAT**

**…………/2023.(XI.30.) Kgy. számú határozat**

A Közgyűlés megtárgyalta a „Javaslat a fizetőparkolók működésének és igénybevételének rendjéről szóló 21/2012. (V.10.) számú rendelet módosítására” című előterjesztést, és felkéri a Szova NZrt-t, hogy a 2. szürke bérlet bevezetésének tapasztalatairól adjon tájékoztatást a 2024. novemberi Közgyűlés ülésére.

**Felelősök:** Dr. Nemény András polgármester

Horváth Soma alpolgármester

Dr. Horváth Attila alpolgármester

(A végrehajtás előkészítéséért:

Kalmár Ervin, a Városüzemeltetési Osztály vezetője

Kovács Cecília, a Szova NZrt, vezérigazgatója)

**Határidő:** 2024. novemberi Közgyűlés